Áthos

Áthos (vanakreeka keeles Ἄθως; uuskreeka keeles Άθως ehk Άγιο Όρος 'püha mägi') on mägi Põhja-Kreekas Chalkidike maakonnas Áthose poolsaarel. 

Mäe tipu kõrgus merepinnast on 2033 m. 

Athose poolsaar ja mägi neil asuvate kloostrite ja eraklatega moodustavad Kreeka erilise haldusüksuse – isejuhitava, 20 õigeusu kloostrist koosneva kogukonna. Kloostrid on alates 1313. aastast Konstantinoopoli patriarhaadi otsese jurisdiktsiooni all. Erinevalt Konstantinoopoli patriarhaadi muudest aladest, kasutatakse Athosel ainult Juliuse kalendrit, isegi administratiivdokumentides. 

Usuliste traditsioonide kohaselt tohivad poolsaart külastada ainult mehed, et munkadele tsölibaadis elamist võimaldada, naissugu esindab kogu poolsaarel vaid Neitsi Maarja oma täies hiilguses. Isegi emased loomad on keelatud, erandiks vaid kassid hiirepüüdmise pärast. 

Kogu maailma õigeusklike jaoks on Athose mägi üks tähtsamaid pühapaiku, seda nimetatakse ka Jumalaema Maiseks Pärisosaks. Kuulub UNESCO maailmapärandi nimistusse. 

Kloostrid
Suur Lavra
Xenophontose klooster

 Viited 

Kategooria:Kreeka mäed
Kategooria:Pühad mäed
Kategooria:UNESCO maailmapärandi nimistu objektid Kreekas
Kategooria:Konstantinoopoli Õigeusu Kirik
Kategooria:Õigeusk
Kategooria:Kahetuhandelised